Bratislava, 10.06.2021

Všetkým záujemcom

# Vysvetlenie súťažných podkladov č. 1 až 4

Vo verejnom obstarávaní na predmet zákazky „**Poskytovanie služieb dátového centra**“, vyhlásenej vo Vestníku verejného obstarávania  č. 122/2021 zo dňa 20.05.2021 pod značkou 27615 - MSS, boli doručené nasledovné otázky:

**Otázka č. 1:**

V súťažných podkladoch je uvedená požiadavka na „dátového prepojenia s garantovanou šírkou pásma do internetu 10 Gbps up/down“. Je požadovaná garancia šírky pásma v rámci SR alebo aj zahraničná konektivita v uvedenej šírke pásma?

**Odpoveď č. 1:**

Verejný obstarávateľ požaduje aj zahraničnú konektivitu.

**Otázka č. 2:**

Na základe oznámenia o vyhlásení verejného obstarávania „Poskytovanie služieb dátového centra“ zo dňa 19.05.2021, by sme Vás chceli požiadať o predĺženie lehoty na predkladanie ponúk z dôvodu časovej náročnosti prípravy cenovej ponuky a krátkej lehoty na jej vypracovanie. Pre korektné nacenenie ponuky v maximálnej kvalite Vás, preto žiadame   
o predlženie lehoty na odovzdanie ponuky do 21.06.2021.

**Odpoveď č. 2:**

Verejný obstarávateľ vyhovuje tejto požiadavke, lehota na predkladanie ponúk sa predlžuje do 21.6.2021 do 15:00 hod.. Zároveň novým termínom otvárania ponúk je 21.6.2021 o 15:30 hod.. Tieto údaje boli upravené aj v Oznámení o vyhlásení verejného obstarávania prostredníctvom korigenda.

**Otázka č. 3:**

 Je tento odkaz správny? <http://www.region-bsk.sk/SCRIPT/ViewFile.aspx?docid=10021978>

**Odpoveď č. 3:**

Nakoľko je predmetný link už neaktívny, dané znenie sa zo súťažných podkladov vypúšťa.

**Otázka č. 4:**

Článok V „Doba trvania Zmluvy a ukončenie Zmluvy“

1. Táto Zmluva sa uzatvára na dobu 48 mesiacov odo dňa zriadenia Služby.

2. Poskytovateľ sa zaväzuje zriadiť Službu bezodkladne, najneskôr však do 5 (piatich) pracovných dní, odo dňa nadobudnutia účinnosti tejto Zmluvy. V prípade potreby je Objednávateľ povinný poskytnúť Poskytovateľovi prístup do priestorov Objednávateľa a súčinnosť potrebnú k zriadeniu Služby. O zriadení Služby spíšu Zmluvné strany písomný protokol. Za Deň zriadenia Služby sa pre účely Zmluvy bude považovať deň uvedený v písomnom protokole, inak deň podpisu predmetného protokolu obidvomi zmluvnými stranami.  
  
  
V návrhu zmluvy požadujete odovzdanie služby do 5 (piatich) pracovných dní čo z technického pohľadu nie je možné. Takýto termín je možné splniť len v prípade že službu bude naďalej prevádzkovať pôvodný dodávateľ. Keďže ide o výstavbu optických trás, kde sú nutné legislatívne kroky pre výstavbu + výkopové práce atď.. Žiadame Vás touto cestou o úpravu termínu aspoň do 60 prac. dní.

**Odpoveď č. 4:**

Predmetné znenie Zmluvy sa upravuje nasledovne: „Poskytovateľ sa zaväzuje zriadiť Službu bezodkladne, najneskôr však do 30 (tridsiatich) pracovných dní, odo dňa nadobudnutia účinnosti tejto Zmluvy. (...)“.

Verejný obstarávateľ zároveň upravil aj prílohu č. 2 súťažných podkladov – Návrh na plnenie kritérií, keďže niektoré položky obsahovali chybu vo vzorci.

S pozdravom

Mgr. Michal Garaj v. r.

vedúci oddelenia verejného obstarávania